# HINDAMISSTANDARD

 **Grimeerija , tase 5**

Sisukord:

1. Üldine informatsioon

2. Hindamise korraldus

3. Hindamisülesanded

4. Hindamiskriteeriumid

5. Hindamine

6. Vormid hindajale

7. Vormid taotlejale

**1. Üldine informatsioon**

* 1. Grimeerija, tase 5, kutsealase kompetentsuse hindamine.
	2. Hindamine viiakse läbi vähemalt kord aastas, mille toimumise aja avalikustab kutse andja veebilehel.
	3. Kutsealast kompetentsust hindab erinevatest osapooltest koosnev vähemalt kolmeliikmeline hindamiskomisjon. Hindamisvormideks on test, *praktiline töö, vestlus ( vajadusel portfoolio).*
	4. *Hindamine on lävendipõhine ning lähtub kutsestandardist tulenevatest kompetentsidest. Lävendiks on 65 punkti 100 st. Eksamil on võimalik saada maksimaalselt 100 punkti, kui on kogutud 65 punkti, loetakse eksam sooritatuks. Test annab maksimaalselt 30 punkti, praktiline töö maksimaalselt 60 punkti, vestlus maksimaalselt 10 punkti.*
	5. Hindamine viiakse läbi kolmes etapis. Etapid toimuvad erinevatel aegadel.

**Esimeses etapis** analüüsib kutse andja taotleja poolt esitatud dokumentide tehnilist vastavust soovitud kutse saamiseks kehtestatud nõuetele. Hinnatakse portfoolio sobivust. Nõuetekohaselt täidetud dokumendid registreeritakse ning suunatakse edasi teise etappi (testi, praktiline töö ja vestluse vooru).

**Teises etapis** täidab taotleja kirjaliku testi, teeb praktilise töö, hindajad analüüsivad portfooliot ning toimub vestlus.

**Kolmandas etapis** teeb kutsekomisjon otsused laekunud hinnangute põhjal teostatud: testile, praktilisele tööle ja toimunud vestlusvoorudele. Kui hinnang portfoolios esitatud töödele, testi tulemustele, praktilisele tööle ja vestlusele on positiivne, siis langetatakse otsus kutse andmise osas.

**2. Hindamise korraldus**

2.1. Hindamised toimuvad vähemalt kord aastas.

2.2. Tähtajaks korrektselt esitatud taotlusdokumendid registreeritakse ja suunatakse hindamisse II etappi. Registreerimisest teavitatakse taotlejat kirja või meili teel 5 tööpäeva jooksul.

Esitatavad dokumendid:

1) vormikohane avaldus (lisa nr 1);

2) koopia isikut tõendavast dokumendist (pass või ID kaart);

3) maksekorraldus või muu kinnitus kutse andmisega seotud kulude tasumise kohta;

4) haridust tõendavast dokumendist; koopia

5) tunnistuse või diplomi koopia erialase ettevalmistuse läbimisest vähemalt 400 akad t ulatuses;

6) koopia dokumendist erialase praktilise töö läbimise kohta koos juhendaja või tööandja kinnitusega (100 akad t ulatuses).

7) portfoolio, milles on kõik kutsestandardis ette nähtud tegevused kaetud ja kinnitab, et talle kuuluvad kõik autoriõigused ja autoriõigusega kaasnevad õigused.

2.3. Kui dokumentides esineb puudusi või on vajalik täiendav informatsioon, määratakse 5 tööpäeva jooksul taotlejale kirjalikult (e-kiri, kiri) tähtaeg puuduste kõrvaldamiseks ning täiendavate dokumentide ja andmete esitamiseks. Puuduste kõrvaldamiseks ja täiendavate dokumentide esitamiseks antav tähtaeg on 5 tööpäeva. Puuduste kõrvaldamata jätmisel võidakse taotlus jätta rahuldamata, millest informeeritakse taotlejat kirjalikult.

2.4. Kutse andja teeb taotleja esitatud dokumentide põhjal otsuse kutseeksamile kutsumiseks või taotluse põhjendatud tagasilükkamiseks kuni 30 päeva jooksul pärast dokumentide vastuvõtmise kuupäeva.

2.5. Kui kutse taotlemise eeltingimused ei olnud täidetud ja taotlejat hindamisele ei kutsuta, siis taotlemise tasu ei tagastata.

2.6. Hindajad esitavad kutse andjale vormikohase hindamisprotokolli 5 tööpäeva jooksul pärast hindamise toimumist.

2.7. Kutsekomisjon teeb kutse andmise või mitteandmise otsuse hindamisprotokolli alusel hiljemalt 10 tööpäeva jooksul peale hindamise toimumist. Otsusest teavitatakse taotlejat kirjalikult hiljemalt 5 tööpäeva jooksul pärast otsuse langetamist. Teade edastatakse taotleja poolt esitatud (e-posti) aadressil.

2.8. Taotlejale kutset mitteandvad otsused on põhjendatud ning sisaldavad viidet vaidlustamise võimaluste, koha, tähtaja ja korra kohta.

2.9. Taotlejal on õigus 30 päeva jooksul pärast kutsekomisjoni otsuse teatavaks tegemist esitada hindamisprotsessi ja -tulemuste kohta kaebus kutsekomisjonile.

2.10. Kaebus lahendatakse lähtuvalt haldusmenetluse seadusest.

**3. Hindamisülesanded**

3.1 Taotlejat hinnatakse testi, praktilise töö, vestluse alusel.

3.2 Kirjalik test on valikvastustega.

3.3 Portfoolio (tööde kaust – fotomaterjal tehtud töödest, mis on esitletavad erinevates spetsiaalsetes arvutiprogrammides (nt google docs) või paberkandjal).

3.3.1 Portfoolio koosneb piltidest etteantud teemadel. Valikuliselt 5 fotot jumestusest, 5 fotot grimeerimisest.

Jumestusalased teemad:

* päevajumestus,
* õhtujumestus,
* fotojumestus/grimm (dokument, mälestus, reklaam, moefoto, ajakirjafoto, trendifoto),
* telejumestus/grimm,
* pruudijumestus,
* prillikandja jumestus,
* fantaasiajumestus,
* glamuurne jumestus,
* eaka daami jumestus,

Grimmi teemad – töös on kasutatud grimmivahendeid (lateks, vaha, liim, kleebitavad detailid jm):

* korrigeeriv jumestus/grimm (näojoonte muutmine).
* Stiliseeritud grimm (nt 20ndate aastate grimm ülekantuna tänapäeva)
* rahvusteemaline grimm (nt geiša, India, Egiptuse jm jumestus),
* rolligrimmid,
* näiteid juuksetehnikatest (sõrmelokid, punutised, pehme krunn jne),
* paruka paigaldamisest,
* karvlisandite paigaldamisest,
* näoproteesiside paigaldamisest,
* aksessuaaride paigaldamisest.

Võtmesõnaks – mitmekesisus*.*

Fotomaterjalid, milles on kajastatud töötlemata piltidena vähemalt 10 iseseisvat tööd (mitte koolitööd õpetaja juhendamisel). Piltide juures täpsustatud aeg, koht, teema. Fotod erinevatest töödest (ei ole ise kavandit teinud, aga töö on tehtud iseseisvalt).

Fotod - esitletud lähivõtetena. Soovitatavalt pildid enne ja pärast jumestuse/grimmi tegemist.

3.3.2 Portfoolio annab ülevaate taotleja tegevusest grimeerijana.

3.3.3 Portfoolio on vormistatud digitaalselt etteantud vormis või paberkandjal, mille nõuded avaldatakse KA kodulehel.

3.3.4 Hindamiskomisjoni liikmed on enne vestlust läbi töötanud ja analüüsinud portfoolio sisu. Eeltöö käigus on hindajad valmistanud ette portfoolio sisu kohta täpsustavad küsimused.

3.4. Vestlus:

3.4.1. Hindamise keeleks on üldjuhul eesti keel.

3.4.2 Vestlused toimuvad igale taotlejale eraldi.

3.4.3. Vestluse sisuks on saada vastuseid testi, praktilise töö ja portfoolio põhjal tekkinud küsimustele lähtuvalt hindamiskriteeriumitest.

3.4.4. Vestluse ajal on ruumis lubatud viibida ainult vahetult hindamisega seotud isikutel, kui kutsekomisjon ei ole otsustanud teisti.

3.4.5. Vestluse ajal on taotlejal ruumis keelatud:

- mobiiltelefonide kasutamine;

- hindamise salvestamine;

- komisjoni liikmeid häiriv käitumine.

3.4.6. Hindamiskomisjoni liikmetel on õigus eemaldada vestluselt osaleja, kes häirib hindamise läbiviimist.
3.4.7. Vestluse käigus ja selle järgselt täidavad kõik hindamiskomisjoni liikmed hindamislehed.

3.4.8. Vestlus kestvus kuni 30 min.

3.5 Praktiline töö.

3.5.1 Taotleja teeb kaks erinevat tööd eelnevalt kokkulepitud teemadel.

3.5.2 Kliendi ettevalmistamine kestvusega kuni 10 min.

3.5.3 Taotlejal on praktilise töö tegemiseks aega kokku 4 tundi.

3.5.4 Töölauale ei ole lubatud asetada töösse mittepuutuvaid asju (käekott, rahakott, kohvitops jne).

3.5.5 Eksamiruumis ei ole lubatud kasutada mobiiltelefoni (kehtib ka modelli kohta).

3.5.6 Suheldes kliendiga ei ole lubatud segada teisi.

3.5.7 Eksamitöö tehakse ainult oma meigi-/grimmitarvikute ja meigi-/grimmivahenditega.

3.5.8 Taotleja järgib kutsestandardis välja toodud eetikareegleid (vt lisast).

3.5.9 Modellil ei tohi olla püsimeiki (huulekontuur, silmalainer, kulmud).

3.5.10 Modellil ei tohi olla paigaldatud ripsmepikendusi.

3.5.11 Enne praktilise töö algust ja pärast praktilise töö lõpetamist pildistatakse modell koos taotlejaga.

3.5.12 Taotleja võtab modelli kaasa.

**4. Hindamiskriteeriumid**

**Hindamisviiside lühendite tähendused:**

**T – test**

 **P – praktiline töö**

 **V – vestlus**

**D- dokumendipõhine**

|  |  |  |
| --- | --- | --- |
| **B.2.1** **Ettevalmistumine karakteri loomiseks** | **Hindamiskriteeriumid** | **Hindamisviis** |
| 1. Viib ennast kurssi eesootava tööga ning valmistab kavandist või grimmimanuaalist lähtudes ette vajalikud lisandid (nt vuntsid, proteeslisandid, kiilakamütsid, parukad, teeb parukale soengu), arvestades stiile ja ajastut, soengu- ja kostüümiajalugu, sh rahvuslikud eripärad.  | A. 1. Ettevalmistav töö on tehtud. 2.Vajalikud lisandid olemas. 3. Grimeerimiseks vajalikud tooted olemas. 4. Laud on korrektselt ette valmistatud.**Hinnatakse 3 punktiga.**B. Kui ei ole eelnevas punktis A loetletud tegevustest täidetud ühte hindamiskriteeriumit. **Hinnatakse 1 punktiga.**C. Punktis A loetletud hindamiskriteeriumitest ole täidetud kahte või enamat. **Hinnatakse 0 punktiga.** | PT |
| 2. Selgitab välja grimeerimise eesmärgi. Valib grimeerimiseks sobivad tooted, lähtudes kliendi näonaha tüübist, seisukorrast ja kliendi east, naha värvi alatoonist ja grimmi eesmärgist. Arvestab võimalike allergeenidega toodetes ja vahendites ning võimalike nahahaigustega. kaitsvad vahendid sõltuvalt grimeerimise eesmärgist. | 1. Suhtleb kliendiga2. selgitab välja grimmi eesmärgi 3. arvestades kliendi näonaha tüüpi, tooni ja seisukorda. 3. Arvestab kliendi võimalike allergiatega toodete valikul.**Hinnatakse 1 punktiga.**B. Kui ei ole eelnevas punktis A välja toodud tegevustest täidetud ühte tegevusnäitajat. **Hinnatakse 0 punktiga.** | PT |
| 3. Valmistab kliendi grimeerimiseks ette, kasutab meigilina. Vajadusel kinnitab juuksed ja modelleerib kulmud. Puhastab kliendi näonaha sobivate toodete (nt toonik, näopiim, silmameigi eemaldaja) ja vahenditega (nt vatitikud, vatipadjad). Vajadusel kannab näonahale grimmi ja näonahka kaitsvad vahendid sõltuvalt grimeerimise eesmärgist. | A. 1. Valmistab kliendi ette. 2. Kaitseb kliendi riided. 3. Vajadusel kinnitab juuksed, korrigeerib kulmud. 4. Puhastab kliendi näonaha sobivate toodetega ja vahenditega. 5.Vajadusel kannab näonahale grimmi ja näonahka kaitsvad vahendid, sõltuvalt eesmärgist.**Hinnatakse 1 punktiga**B. Oluline klienti ettevalmistav toiming ei ole teostatud (ei kasuta meigilina, ei ole paruka pähe panemiseks kinnitanud eelnevalt kliendi juukseid)**Hinnatakse 0 punktiga** | PT |
| **B.2.2** **Jumestus -ja grimeerimistoodete nahale kandmine ja eemaldamine** | **Hindamiskriteeriumid** |  |
| 1.Lähtub oma töös grimeerimise eesmärgist, nt tele- või filmivõtted, lavavalgus, kaugus publikust ja kaamerast, jumestuse intensiivsus. | A. 1.Lähtub töö eesmärgist 2. Grimm on teostatud arvestades tervikut. 4. Lähtub töös lavavalgusest, publiku kaugusest ja seoses sellega jumestuse intensiivsus vastavalt töö eesmärgile.**Hinnatakse 5 punktiga.**B. Punktis A loetletud tegevustest ei ole täidetud ühte tegevusnäitajat. **Hinnatakse 3 punktiga.**C. Punktis A loetletud tegevusnäitajatest ei ole täidetud kahte tegevusnäitajat.**Hinnatakse 1 punktiga.**D. Punktis A loetletud tegevusnäitajatest ei ole täidetud kahte või enamat.**Hinnatakse 0 punktiga.** | P |
| 2. Kannab grimmipõhja näonahale ja modelleerib. Vajadusel ühtlustab dekoltee, kaela, kõrvad ja käed. Kasutab mitmesuguseid tooteid (nt vee, õli, silikooni ja vaha baasil jumestuskreemid, aerograafvärvid, HD-tooted, mineraal- või kompaktpuudrid) ja vahendeid ning tehnikaid (nt švamm, pintsel, aerograaf, palett, spaatel). Vajadusel kasutab neutralisaatoreid, valgustpeegeldavaid tooteid, varju- ja peitevärve, tuginedes värviringile.  | A. 1. Modelleerib grimmipõhja näonahale kandes 2. Teeb õiged valikud toodete kasutamise osas, kasutab sobivaid tooteid vastavalt töö eesmärgile. 3. Kasutab töös mitmesuguseid vahendeid, tehnikaid ja tooteid. **Hinnatakse 5. punktiga.**B. Punktis A loetletud tegevustest ei ole täidetud ühte tegevusnäitajat. **Hinnatakse 3 punktiga.**C. Punktis A loetletud tegevusnäitajatest ei ole täidetud kahte tegevusnäitajat.**Hinnatakse 0 punktiga.**D. Punktis A loetletud tegevusnäitajatest ei ole täidetud kahte või enamat.  | PT |
| 3. Valib kliendi nahatüübile ning eale sobiva põseruuži ja kannab selle nahale sobiva tehnikaga (nt kompakt-, mineraal-, kreemvärvid).  | A. 1. Valib vajadusel kliendi nahatüübile sobiva põseruuži 2. kasutab sobivaid tehnikaid ja tekstuure**Hinnatakse 3 punktiga.**B. Punktis A loetletud tegevusnäitajatest ei ole täidetud ühte tegevusnäitajat. **Hinnatakse 1 punktiga.**C. Punktis A loetletud tegevusnäitajatest ei ole täidetud kahte või enamat.**Hinnatakse 0 punktiga.**Lisaks vastavasisulised küsimused testis. | PT |
| 4. Jumestab silmi ja modelleerib, lähtudes karakterist ja grimmimanuaalist, kasutades sobivaid vahendeid, tooteid, tehnikaid ja lisandeid; kujundab lainerijoone. Kinnitab kunstripsmed, ribaripsmed, ripsmetutikud, vajadusel koolutab ripsmed. Modelleerib ja kujundab kulmud. | A 1. Jumestab silmad lähtudes karakterist ja grimmimanuaalist 2. Modelleerib silmakuju 3. vajadusel kujundab lainerijoone 4. Kasutab sobivaid tooteid ja vahendeid, lisandeid. 5. Modelleerib ja kujundab kulmud.**Hinnatakse 9 punktiga.**B. Punktis A välja toodud tegevustest ei ole täidetud ühte tegevusnäitajat.**Hinnatakse 6 punktiga.**C. Punktis A loetletud tegevusnäitajatest ei ole täidetud kahte tegevusnäitajat.**Hinnatakse 3 punktiga.**D. Punktis A loetletud tegevusnäitajatest ei ole täidetud kahte või enamat.**Hinnatakse 1 punktiga.** | PT |
| 5..Modelleerib huuled, lähtudes grimmi eesmärgist ja karakterist, kasutades sobivaid vahendeid, tooteid ning tehnikaid, vajadusel kasutab valgusevarju värve. Vajadusel fikseerib huulevärvi. | A 1. Modelleerib huuled või huule piirkonna. 2. Lähtub jumestamise/grimmi eesmärgist ja/ või karakterist. 3. Kasutab selleks sobivaid vahendeid ja tooteid.**Hinnatakse 3 punktiga.**B. Punktis A välja toodud tegevustest ei ole täidetud ühte tegevusnäitajat. **Hinnatakse 1 punktiga.**C. Punktis A loetletud tegevusnäitajatest ei ole täidetud kahte või enamat.**Hinnatakse 0 punktiga.** | P |
| 6. Korrigeerib või taastab soengu, hindab oma tööd ja viimistleb (sh käed kõrvad, dekoltee). Fikseerib grimmi. | A. 1. Korrigeerib, viimistleb soengu/paruka. 2. Kinnitab kliendi juuksed paruka alla kasutades selleks sobivaid vahendeid ja tehnikaid. 3. Fikseerib jumestuse/grimmi.**Hinnatakse 3 punktiga**B. Punktis A väljatoodud tegevustest ei ole teostatud ühte tegevusnäitajat. Teiste kehaosade grimeerimine on teostatud osaliselt.**Hinnatakse 1 punktiga**C. Punktis A väljatoodud tegevustest ei ole teostatud kahte või enamat. Ei teosta teiste kehaosade (käed, kael jne) grimeerimist.**Hinnatakse 0 punktiga.** | P |
| 7. Kinnitab kliendi juuksed paruka paigaldamiseks, lähtuvalt paruka tüübist ja visuaalsest eesmärgist. Kinnitab paruka jt teised karvlisandid, kasutades selleks sobivaid vahendeid ja tehnikaid (nt liimimine, klambrid, vedrud). Pärast paruka paigaldamist viimistleb ja fikseerib soengu. Vajadusel kinnitab juukselisandid, kasutades selleks sobivaid tehnikaid ja mitmesuguseid kinnitusvõtteid (nt punumistehnika, liimimine, sõlmimine).7.1 Kiilakamütsi paigaldamine | A 1. Kinnitab kliendi juuksed paruka paigaldamiseks, lähtudes paruka tüübist 2. Kasutab sobivaid vahendeid ja tehnikaid. 4. viimistleb soengu ja vajadusel kinnitab juukselisandid.**Hinnatakse 6 punktiga.**B. Punktis A välja toodud tegevustest ei ole täidetud ühte tegevusnäitajat.**Hinnatakse 3 punktiga.**C. Punktis A loetletud tegevusnäitajatest ei ole täidetud kahte või enamat.**Hinnatakse 1 punktiga**.Kiilakamütsi paigaldamine hinnatakse koolitööna (3 punkti skaalal). | PT |
| 8. Teeb kliendile soengu vastavalt grimmi eesmärgile, kasutades vajadusel sobivaid lisandeid. | A 1.Teeb kliendile soengu vastavalt grimmi eesmärgile 3. vajadusel kasutab sobivaid lisandeid.**Hinnatakse 3 punktiga.**B. Punktis A välja toodud tegevustest ei ole täidetud ühte või enamat tegevusnäitajat.**Hinnatakse 1 punktiga**C. Punktis A loetletud tegevusnäitajatest ei ole täidetud kahte või enamat.**Hinnatakse 0 punktiga.** | TP |
| 9. Teeb stiliseeritud (nt 20. aastate grimm ülekantuna tänapäeva) või rahvusteemalise grimmi (geiša, india, egiptuse või muu grimm), lähtudes grimmi eesmärgist ja kasutades sobivaid vahendeid ja tehnikaid ning aksessuaare. Kasutab erinevaid karvlisandeid, näoproteese, spetsiaalseid teipe naha pingutamiseks jm, lähtudes grimmikavandist või karakteri eesmärgist. | A. Teeb stiliseeritud 20ndate aastate grimmi ülekantuna tänapäeva. 1. teeb etteantud karakteri ajastule iseloomulike joontega. 2. kasutab sobivaid vahendeid ja tehnikaid 3. kasutab sellele ajastule iseloomulikke aksessuaare ja lisandeid vastavalt eesmärgile **Hinnatakse 8 punktiga.**B. Punktis A välja toodud tegevustest ei ole täidetud ühte tegevusnäitajat.**Hinnatakse 5 punktiga.**C. Punktis A loetletud tegevusnäitajatest ei ole täidetud kahte tegevusnäitajat.**Hinnatakse 3 punktiga.**D. Punktis A loetletud tegevusnäitajatest ei ole täidetud kahte või enamat.**Hinnatakse 1 punktiga.** | TP |
| 9.1 Karvlisandite paigaldamine | Hinnatakse eelnevas punktis nr 9. | P |
| 9.2 Näoproteeside paigaldamine | Hinnatakse punktis nr 9 | P |
| 10. Eemaldab grimmi sobivate vahenditega (nt vaseliin, liimieemaldusvahend, proteesgrimmi eemaldamise vahendid) ise või annab kliendile juhised grimmi eemaldamiseks ja vajadusel sobivad eemaldamisvahendid. Tagab grimmi eemaldamise, arvestades grimmis kasutatud materjale. | A. Jumestuse / grimmi eemaldamine, kasutades õigeid vahendeid( või annab juhiseid).**Hinnatakse 1 punktiga.**B. Ei kasuta jumestuse/grimmi eemaldamiseks õigeid vahendeid ja võtteid.**Hinnatakse 0 punktiga.** | P |
| 11. Allergilise reaktsiooni ilmnemisel eemaldab võimliku allergiatekitaja, vajadusel korraldab esmaabi andmise. | Vastavasisulised küsimused testis | T |
| **B.2.3. Klienditeenindus** | **Hindamiskriteeriumid** |  |
| 1. Enne teenuse osutamist ja kliendiga suhtlemist valmistab töökoha ette ja varub piisavalt aega (soovitavalt 15 minutit) ka enda emotsionaalseks ja füüsiliseks ettevalmistamiseks.  | A. Jah **Hinnatakse 1 punktiga.**B. Ei**Hinnatakse 0 punktiga**. | P |
| 2. Kliendi saabumisel jätab positiivse esmamulje, käitudes viisakalt, sõbralikult ja tolerantselt. Loob privaatse, turvalise ja mugava õhkkonna. Keeldub töö tegemisest, kui klient käitub ebaadekvaatselt ja teavitab sellest töö tellijat | A. Jah **Hinnatakse 1 punktiga.**B. Ei**Hinnatakse 0 punktiga.** | P |
| 3. Käitub teenindussituatsioonides adekvaatselt ja loovalt, taandab negatiivsed emotsioonid ja kohaneb kiiresti mitmesuguste olukordadega. Ei kaota enesevalitsust ja kontrollib oma kehakeelt. Annab klienti teenindades ülevaate jumestamise käigust. | A. Jah**Hinnatakse 1 punktiga.**B. Ei**Hinnatakse 0 punktiga.** | P |
| 4. Teeb tehtud töödest ülevaate ja vajadusel esitab selle vastutavale isikule või töö tellijale (nt kunstnik, fotograaf, lavastaja, režissöör). Kasutab vastavalt vajadusele digivahendeid | A. Jah **Hinnatakse 1 punktiga.**B. Ei**Hinnatakse 0 punktiga.** | V |
| **B.2.4 Grimeerija, tase 5 kutset läbiv kompetents** | **Hindamiskriteeriumid** |  |
| 1. Järgib oma töös grimeerija ja jumestaja kutse-eetikat (vt lisa 1 Grimeerija ja jumestaja kutse-eetika). | A. Jah (1 punkt)B. Osaline (0,5 punkt)C. Ei (0 punkti) | P |
| 2. Arendab oma tööalaseid teadmisi ja oskusi. Kasutab arengu- ja koolitusvõimalusi. | A. Jah (1 punkti)B. Osaline ( 0,5 punkt)C. Ei (0 punkti) | VD |
| 3.On täpne ja kasutab ressursse (nt aeg, töövahendid) efektiivselt ning peab kinni kellaaegadest ja tähtaegadest. | A. Jah (1 punkti)B. Osaliselt (0,5 punkt)C. Ei (0 punkti) | P |
| 4.Loob kolleegidega head suhted ning on koostöövalmis. Hindab adekvaatselt suhtlemispartnerit ja -situatsiooni, valib asjakohase käitumis- ja väljendusviisi. Väljendab oma seisukohti hinnanguvabalt. Reageerib ootamatutele olukordadele adekvaatselt. Talub pinget ja tuleb toime tagasilöökidega, õpib konstruktiivsest tagasisidest. Tunnustab uusi ideid ja arengusuundi. | A. Jah (1 punkti)B. Osaline (0,5 punkt)C. Ei (0 punkti) | V |
| 5. Teeb koostööd kolleegide ja tellijatega, arvestades organisatsiooni struktuuri ning erinevate üksuste funktsioone ja pädevust. | A. Jah (1 punkti)B. Osaline (0,5)B. Ei (0 punkti) | V |
| 6. Hoiab oma töökeskkonna ja töövahendid korras. Järgib hügieeni- ja ohutusnõudeid. | A. Jah (1 punkti)B. Osaline (0,5)B. Ei (0 punkti) | PT |

**5. Hindamine**

5.1 Kõik hindajad hindavad sõltumatult grimeerija, tase 5 taotleja teadmiste ja oskuste vastavust kutsestandardile, kasutades hindamislehte.

5.2 Kui hindamiskomisjoni liikmete hinnangud jagunevad võrdselt, siis on tulemuste määramisel otsustavaks hindamiskomisjoni esimehe hinnang.

5.3 Hindamine loetakse sooritatuks, kui hindamiskomisjoni koondhinnang on positiivne.

5.4 Koostatakse hindamise protokoll. Protokolli koostamise aluseks on hindamislehed. Protokollile kirjutavad alla kõik hindamiskomisjoni liikmed. Koondhindamisprotokoll esitatakse kutsekomisjonile.

5.5 Kutsekomisjon otsustab koondhindamisprotokolli alusel kutse andmise taotlejale.

5.6 Kutsekomisjoni otsus on avalik dokument.

5.7 Hindamiskomisjoni tegevusele võib kaebuse esitada kutsekomisjonile 30 päeva jooksul otsuse teadasaamisest. Kaebuste menetlemisel järgitakse Haldusmenetluse seaduses ettenähtud tähtaegu.

5.8 Kutsekomisjoni otsuse saab vaidlustada kutsenõukogus.

**5.9. Hindamisjuhend hindajale**

* + 1. Enne hindamist tutvuge
* Grimeerija , tase 5, kutsestandarditega;
* kompetentsipõhise hindamise mõistete ja põhimõtetega;
* kutse andmise korraga;
* hindamise üldise informatsiooniga;
* hindamiskriteeriumidega;
* hindamismeetoditega;
* hindamise korraldusega;
* hindamisel kasutatavate vormidega.

5.9.2 Hindamise ajal

* jälgige igat taotlejat hindamisprotsessis personaalselt;
* täitke iga taotleja kohta personaalne hindamisvorm;
* esitage vajadusel küsimusi hindamiskriteeriumide täitmise osas;
* hinnake kõikide hindamiskriteeriumi järgi;
* vormistage hindamistulemus iga hindamiskriteeriumi kohta.

5.9.3 Hindamise järel

* andke taotlejale konstruktiivset tagasisidet;
* vormistage hindamistulemus.

##### 6. Vormid hindajale

6.1 Grimeerija, tase 5, hindamisprotokolli Vorm 1

# Grimeerija, tase 5 hindamine

Hindamise korraldamise ja tulemuste protokoll

|  |
| --- |
| Hindamise toimumise aeg ja koht:  |
|  |

|  |
| --- |
| Hinnatava nimi: |
|  |
| Taotletav kutse: |
|  |

|  |
| --- |
| Hinnatavate kompetentside hindamisviisid:  |
|  Test (maksimaalne punktide summa 30) Praktiline töö (maksimaalne punktide summa 50) Vestlus (maksimaalne punktide summa 20) |
| Hindamistulemus: |
|  **Test /praktiline töö/ vestlus /koondhinne** |  |  |
| Hindaja märkused vabas vormis: |
|  |
| Mis keeles hindamine toimus: |
|  |

Märge hindamisprotsessist ajutiselt taandatud komisjoniliikmete kohta *(täidab kutse andja):*

Protokolli vormistamise kuupäev ja hindaja allkiri

## Hindajad esitavad hindamise tulemuste protokolli kutsekomisjonile